અને હવે સંભળાય છે કે જાટ અનામત આંદોલન સમયે મુરથલ હાઈવે નજીક ગાડીમાંથી સ્ત્રીઓને ખેતરોમાં ઘસડી જવામાં આવી હતી. શક્ય છે કે તેમના પર સામૂહિક બળાત્કાર કરવામાં આવ્યો હોય. પણ તેની ફરિયાદ થઈ નથી. ભારતમાં જ્યારે આ રીતે સતત સામૂહિક બળાત્કાર થતા રહેશે અને સ્ત્રીઓ પર પાબંદીઓ લગાવાતી રહેશે ત્યાં સુધી મહિલા દિનની, મહિલા સશક્તિકરણ અંગેની ચર્ચા જરૂરી છે શહેરો અને તે પણ ઉપલા વર્ગની સ્ત્રીઓની સ્વતંત્રતા અને સફળતા જોઈને મહિલાઓની સ્થિતિ વિશે ખરો અંદાજ લગાવવો અધૂરો છે.